open-index/open-wikipedia-markdown huggingface dataset:
DS «Vegtind» (1912)

**DS «Vegtind»** var et passasjerskip bygget av Christianssand Mek Verksted i 1912 med byggenummer 141. Hun ble levert til rederiet Torghattens Dampskibsselskab i Brønnøysund samme år.

## Historie
*1912: Levert som «Vegtind» for Torghattens Dampskibsselskab, Brønnøysund.

## Kilder
*www.skipet.no
Fremmedspråksenteret

**Nasjonalt senter for fremmedspråk i opplæringen**, oftest omtalt som **Fremmedspråksenteret** et ressurssenter for fremmedspråk i norsk skole og utdanning. Senteret er lokalisert til Høgskolen i Østfold i Halden og rapporterer til Utdanningsdirektoratet.

Fremmedspråksenteret ledes av Steinar Nybøle og har per 2018 i varierende stillingsbrøker.

## Referanser

 
## Eksterne lenker
*
Alexander Nilsson (fotballspiller)

**Georgios Alexander Nilsson Likourentzos** (født 23. oktober 1992 i Västra Karaby) er en gresk-svensk fotballspiller. Nilsson, som er spiss, spiller for Trelleborgs FF på lån fra Malmö FF. Nilsson har også spilt landslagsfotball for Sverige i aldersbestemte klasser.

## Karriere som klubbspiller
### Malmö FF
Nilsson spilte første kamp for Malmö FF i 2008, i en alder av 15 år. Den 24. mai 2010 spilte han første kamp fra start for klubben, og ble kreditert for to scoringer. Nilsson har begrenset med spilletid for klubben, men er fortsatt blant førstelagets yngste spillere.

2012-sesongen ble, med 17 seriekamper og to mål, et gjennombrudd for Nilsson. Den 14. mai 2012 scoret han et sent utligningsmål mot IFK Göteborg, og kampen endte 2-2. Ti dager senere scoret han sin fjerde mål i Allsvenskan da laget møtte GIF Sundsvall i en kamp hvor han både kom inn som innbytter, og senere selv ble byttet ut. Den 19. juli samme år scoret Nilsson det avgjørende målet da Malmö FF slo West Bromwich Albion, som til vanlig spilte i Premier League.

### Landskrona BoIS
Den 19. desember 2012 ble det kunngjort at Nilsson gjennom 2013-sesongen ville bli lånt ut Landskrona BoIS i Superettan. Nilsson spilte 22 seriekamper og scoret åtte mål i løpet av låneperioden.

### Trelleborgs FF
Den 14. februar 2014 kunngjorde Malmö FF at Nilsson ville bli lånt ut til Trelleborgs FF i svensk Division 1. Låneperioden vil løpe ut 2014-sesongen.

## Spillerstatistikk
:Oppdatert 18. april 2014

## Referanser


## Eksterne lenker
* 
* «Alexander Nilsson», profilside hos mff.se
RRS «Ernest Shackleton»

**RRS «Ernest Shackleton»** er et britisk forskningsskip operert av British Antarctic Survey. Hun er primært et logistikkskip brukt for å forsyne forskningsstasjoner i Antarktis. Skipet ble bygget ved Kværner Kleven Leirvik i 1995 og sjøsatt som MV «Polar Queen». British Antarctic Survey overtok skipet i 1999 og døpte henne om til RRS «Ernest Shackleton» etter den britiske polarforskeren Ernest Henry Shackleton. Hun erstattet RRS «Bransfield».

## Referanser


## Eksterne lenker
* 
*  Bilder av RRS «Ernest Shackleton» hos British Antarctic Surveys nettsted
*  Skipets nåværende posisjon
DS «Fagerstrand»

**DS «Fagerstrand»** var en passasjerbåt bygget av Kristiansands Mek. Verksted i 1923 med byggenummer 163. Hun ble levert til rederiet Nesodden Dampskipsselskap og satt i rutetrafikk mellom Oslo og Nesodden vestside samme år. Rekvirert av tyskerne i 1941 og kom aldri tilbake i rutefart for sin opprinnelige eier.

## Historie
*1923: Levert som «Fagerstrand» for A/S Nesodden-Bundefjord Dampskipsselskap
*1941: Tatt i bruk av krigsmakten
*1944: Skutt i brann i Alta
*1948: Bygd opp til lastskip i Stokmarknes. Eier Nord- & Østersjøfart, Skien. Endret navn til MS «Sande»
*1950: Satt i fart
*1962: Eier: Johan Børnshol, Trondheim. Navn: MS «Nidarø»
*1965: Overtatt av Birger Skarsvåg, omdøpes til MS «Biala»
*1969: Eier: Alfred Strømsvik som MS «Atlegutt»
*1973: Eier: Bernhoff Vollen, MS «Marinator»
*1987: Kondemnert og senket etter en tid i opplag.

## Kilder
*
*«Fagerstrand»www.skipet.no

## Referanser
University of Exeter

**University of Exeter** er et offentlig forskningsuniversitet beliggende i sørvest i England. Universitetet ble grunnlagt og fikk royal charter i 1955, selv om forgjengerinstituttene Royal Albert Memorial College og University College of the South West of England ble etablert i henholdsvis 1900 og 1922.
 
## Rangeringer
University of Exeter ble rangert som nummer 10 av 126 britiske universiteter på Complete University Guides liste for 2016 og som nummer 9 av 119 britiske universiteter på *The Guardians* 2016-liste.

THE World University Rankings 2014-2015 plasserte universitetet som det 154. av de 500 beste universitetene i verden. I QS World University Rankings for 2014 rangerte universitetet som nummer 161 og i Academic Ranking of World Universities (Shanghai-rankingen) for 2014 som nummer 201-300 av verdens universiteter.

## Referanser


## Eksterne lenker
* 
* Exeter Business School Xfi Centre
Amin Nazari

**Amin Nazari** (født 26. april 1993) er en svensk fotballspiller som spiller for den thailandske klubben Ratchaburi Mitr Phol FC.  Naziri har også landslagskamper for Sverige i aldersbestemte klasser.

## Referanser


## Eksterne lenker
* 
* «Amin Nazari», profil hos mff.se
Omid Nazari

**Omid Nazari** (født 29. april 1991 i Malmö) er en svensk fotballspiller, som spiller for Ängelholms FF i Superettan. Nazari spilte opprinnelig i Malmö FF, men gikk til Ängelholms FF da han ikke fikk fornyet kontrakten med Malmö FF.

Nazari har også spilt landslagskamper for Iran.

## Referanser


## Eksterne lenker
*
Shackleton (TV-serie)

***Shackleton*** er en britisk dramaserie i to deler som ble sendt på Channel 4 i 2002.

Serien skildrer Ernest Shackletons Endurance-ekspedisjon i 1914, og har Kenneth Branagh, Kevin McNally, Lorcan Cranitch, Embeth Davidtz, Danny Webb, Matt Day og Phoebe Nicholls i hovedrollene. Serien er regissert av Charles Sturridge, og Roland Huntford var rådgiver under produksjonen.

## Handling
Filmen forteller den sanne historien om oppdageren Ernest Shackleton (spilt av Kenneth Branagh) og hans ekspedisjon til Antarktis, som begynte i 1914 med skipet «Endurance». Historien begynner med at han planlegger ekspedisjonen og forsøker å finne nok sponsorer. Shackletons mål er å kjøre hundespann fra den ene siden av Antarktis, til den andre siden. Dette vil gjøre Storbritannia til den aller første nasjonen, som har klart å gjennomføre en slik transkontinental reise.

Men kort tid etter at ekspedisjonen er i gang, oppstår det problemer på grunn av tykk is i havet og alt for lave temperaturer. Skipet «Endurance» blir snart fanget, og til slutt ødelagt, på grunn av isen. Shackleton lover å finne en måte å redde mennene på. Han foretar en episk reise over isen. Deretter gjennom Sørishavet, og en ukjent fjellkjede. Der kommer han endelig frem til en hvalfangst-stasjon, hvorfra redningsmenn sendes ut for å hjelpe hele hans skipbrudne mannskap.

## Skuespillere
* Kenneth Branagh som Ernest Henry Shackleton
* John Grillo som Franks
* Phoebe Nicholls som Emily Shackleton
* Eve Best som Eleanor Shackleton
* Mark Tandy som Frank Shackleton
* Cicely Delaney som Cecily Shackleton
* Christian Young som Raymond Shackleton
* Embeth Davidtz som Rosalind Chetwynd
* Danny Webb som Perris
* Lorcan Cranitch som Frank Wild
* Michael Culkin som Jack Morgan
* Mark McGann som Tom Crean
* Abby Ford som Marcie
* Kevin McNally som Frank Worsley
* Robert Hardy som Sir James Caird
* Pip Torrens som James McIlroy
* Ken Drury som Harry McNish
* Matt Day som Frank Hurley

## Eksterne lenker
*
Dardan Rexhepi

**Dardan Oliver Rexhepi** (født 16. januar 1992 i Priština) er en svensk-kosovisk fotballspiller. Rexhepi spiller for Malmö FF, og har også spilt landskamper for Sveriges U-21-lag. Rexhepi går under navnet «D-Rex» blant fansen.

## Klubbkarriere
### Malmö FF
Rexhepi gikk fra Lunds BK til Malmö FF i 2009. Etter ett år for Malmö FFs juniorlag, med 38 scorede mål på 43 kamper, spilte han første seriekamp som senior i Svenska Cupen mot Syrianska FC 18. mai 2010, hvor han scoret det avgjørende målet på overtid. Rexhepi spilte første kamp i Allsvenskan da Malmö FF møtte Helsingborgs IF. Rexhepi scoret også i sin debutkamp i serien, og sto også for en målgivende pasning i kampen, som endte 2-0. Kampen ble avgjørende for Malmö FF, da de vant Allsvenskan i 2010 med bare to poengs margin foran Helsingborgs IF.

Rexhepi hadde et lite gjennombrudd i 2011-sesongen, da han spilte 23 kamper og scoret ett mål. Rexhepi spilte også for klubben i kvalifiseringen til Mesterligaen 2011/2012, samt i gruppespillet i Europe League samme sesong. 2012-sesongen skulle vise seg å bli krevende for Rexhepi, som kom til å spille mindre enn sesongen før. Rexhepi spilte sammenlagt 13 av 30 kamper for Malmö FF denne sesongen, og ble stående uten scoringer i serien.

## Landslagsspill
Rexhepi spilte første kamp for Sveriges U-21-lag 24. mars 2011, i en treningskamp mot Italias U-21-lag.

## Spillerstatistikk
::*Per 27. juni 2013.*

## Referanser


## Eksterne lenker
* 
* «Dardan Rexhepi», spillerprofil hos mff.se
Oluf Skjelbred-Knudsen

**Oluf Andreas Skjelbred-Knudsen** (født 10. april 1907 i Kristiansand, død 8. juli 1978) var en norsk skipsreder, bystyrerepresentant (1937-1951) og varamann til Stortinget (1950-1953). Han var visepresident i Norges Rederiforbund fra 1951, visepresident i Norsk Selskab til Skibbrudnes Redning 1970-1973 og president 1974-1976. I tillegg hadde han en rekke lokale tillitsverv i forskjellige næringsorganisasjoner, virksomheter og foreninger og var medlem av representantskapet i Det Norske Veritas (1958-1978). Han ble tildelt Kongens fortjenstmedalje i gull i 1976.

Han var sønn av skipsreder Kristian Knudsen (f 1877) og Malene Elisabeth Skjelbred (f. 1881), datter av O.A.T. Skjelbred

Skjelbred-Knudsen tok examen artium i 1925, seilte i utenriksfart i ett år og skaffet seg shippingutdannelse fra London, Rouen og Newcastle.

Han startet egen rederivirksomhet i juni 1932 med DS «Patria», et dampskip som tidligere hadde navnet DS «Lyderhorn». Skipet ble solgt i 1936. I 1935 kom DS «Atna» til . I juli 1938 ble DS «Tornes», et stykkgodskip på 1&nbsp;339 brt levert som nybygg med byggenummer 170 fra Kristiansands Mek. Verksted.. Skipet ble solgt til M. M. de Pinillos, Cadiz, Spania. Omdøpt til **TORMES**. Året etter fikk rederiet levert DS Patria, også det stykkgods, på 1&nbsp;341 brt, byggenummer 171 fra samme verksted. Dette skipet ble beslaglagt i september 1940 og senket i juli 1943.

Ved siden av rederivirksomheten internasjonalt, drev Skjelbred-Knudsen lokalfart på Sørlandskysten fra august 1945 til januar 1950. Han startet som partsreder for DS «Lyngdal» som gikk i godsrute på strekningen mellom Arendal og Flekkefjord, og sjøbussene MS «Maarten» levert fra Helle båtbyggeri i mai 1947 og MS «Silius» som ble levert fra Rolands båtbyggeri i juli 1947. Disse to båtene, på henholdsvis 71 og 72’ trafikkerte i sommerrute mellom Arendal og Mandal.

I 1953 ble Skjelbred-Knudsen tatt opp som meddisponent i Skjelbreds rederi AS som var startet av hans morfar, og rederivirksomheten ble overført til dette selskapet.

## Referanser


## Eksterne lenker
*
Avro Shackleton

**Avro Shackleton** var et britisk maritimt patruljefly brukt av Royal Air Force. Flyet ble utviklet av Avro etter bombeflyet Avro Lincoln.

## Referanser


### Bibliografi

* Buttler, Tony. *British Secret Projects: Fighters and Bombers 1935–1950* (British Secret Projects 3). Hinckley, Lancastershire, UK: Midland Publishing, 2004. ISBN 978-1-85780-179-8.
* Harlin, E.A. and G.A. Jenks. *Avro: An Aircraft Album*. Shepperton, Middlesex, UK: Ian Allen, 1973. ISBN 978-0-71100-342-2.
* Holmes, Harry. *Avro: The History of an Aircraft Company*. Wiltshire, UK: The Crowood Press, 2004. ISBN 1-86126-651-0.
* Howard, Peter J. "Avro (Hawker Siddeley) Shackleton Mks. 1 to 4". *Aircraft in Profile, Volume 13*. Windsor, Berkshire, UK: Profile Publications Ltd., 1973, pp.&nbsp;193–217. ISBN 0-85383-022-3.
* Jackson, Aubrey J. *Avro Aircraft since 1908*. London: Putnam, 1965. ISBN 0-85177-797-X.
* *World Aircraft Information Files,* File # 023. London: Bright Star Publishing Ltd, 1997.

## Eksterne lenker
* 
* The Shackleton Association
* Aircraft.co.za – Avro Shackleton
* Avro Shackleton Site
KKS

**KKS** kan referere til 

* Nasjonalt senter for kunst og kultur i opplæringen  
* ISO 639-3  språkkode for språket Giiwo 
* Tidligere navn på Kristiania Kommunale Sporveie
* Kultur- og kjønnsstudier
* Kjøretøy- og kontrollstudium
Kina-tatarer

**Kina-tatarene** (; tatarsk: Кытай татарлары) er en av de 56 offisielt anerkjente etniske grupper i Folkerepublikken Kina.

De nedstammer fra volgatatarske håndverkere som slo seg ned for det meste i Xinjiang.

Antallet er (år 2000) på rundt 5000, og de fleste bor i Aletai, Changji, Yili, Ürümqi og Tacheng i Xinjiang. 

Kinas tatarer taler en arkaisk variant av det tatarske språk, fritt for låneord fra 1900-tallet. Skriftspråket de bruker er en arabisk variant av det tatarske alfabet, som forsvant i Sovjetunionen i 1930-årene. 

## Eksterne lenker
* Paul and Bernice Noll's Window on the World - ''List of ethnic groups in China and their population sizes''
James Wilson

**James Wilson** er navnet til flere personer:

* James Wilson (friidrettsutøver) (1891-1973), en britisk friidrettsutøver som deltok i de olympiske leker 1920 i Antwerpen.
* James Wilson (fotballspiller født 1995) (f. 1995), en engelsk fotballspiller.
* James Wilson (fotballspiller, født 2007) (f. 2007), en skotsk fotballspiller.
Flekkefjord Tigers

**Flekkefjord Tigers** (**Flekkefjord Rugbyklubb**) er Norges sørligste rugby league klubb og ble stiftet i september 2008 av Kristoffer Milligan. Flekkefjord Tigers har stilt med lag i den norske rugby league-serien siden 2013. Tidligere har de deltatt i Rugby union-kamper og turneringer samt har stilt med spillere for flere lag i den norske rugby league-serien i tidligere år. Flekkefjord Tigers har utviklet flere spillere for det norske herrelandslaget i rugby league.

Flekkefjord Tigers spilte sin første seriekamp den 13.04.13 mot Porsgrunn Pirates, som endte med 44-0 til Flekkefjord Tigers på Uenes Stadion med om lag 200 tilskuere.

De spiller nå i eliteserien sammen med naboklubben Farsund Bobcats.

## Meritter
Flekkefjord sine plasseringer i Eliteserien Rugby League.
* **2013** 3. plass
* **2014** Runners-Up
* **2015** 3.plass
* **2016** 3.plass

## Eksterne lenker
* Flekkefjord Tigers
Filip Helander

**Filip Viktor Helander** (født 1993) er en svensk fotballspiller som spiller for den danske klubben .

## Karriere
### Klubbkarriere
Helander spilte sin første kamp i Allsvenskan da Malmö FF møtte Syrianska FC 17. oktober 2011. Helander spilte i midtforsvar sammen med Pontus Jansson, men ble etterhver erstattet av Daniel Andersson. Den 17. juli 2012 signerte Helander en kontrakt med førstelaget som løper ut 2015-sesongen. Etterhvert som Andersson spilte gradvis færre kamper etter sommeravbrekket i 2012, etablerte Helander seg på førstelaget. Helander spilte sammenlagt tolv kamper for Malmö FF denne sesongen.

2013-sesongen ble et gjennombrudd for Helander, med 18 spilte kamper og seriegull i Allsvenskan. Helander ble skadet tidlig i sesongen, og erstattet i startoppsettet av Erik Johansson, men var tilbake i startoppsettet i andre halvdel av sesongen.

### Landslaget
Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

## Meritter
### Klubb
#### Malmö FF
* Allsvenskan: 2013

## Referanser


## Eksterne lenker
* 
* «Filip Helander», profil på mff.se
Ivo Pękalski

**Ivo Dominik Pękalski** (født 3. november 1990 i Lund) er en svensk fotballspiller, som spiller for Malmö FF. Pękalski er midtbanespiller.

## Oppvekst
Pękalski ble født i Lund, og vokste opp i bydelen Linero, øst i Lund. I 2006 begynte Pękalski på idrettslinjen på Polhemskolan, men byttet etter kort tid til det regionale fotballgymnaset i Landskrona på grunn av rekrutteringen i Landskrona BoIS.

Pękalski begynte svært tidlig å spille fotball i Linero IF, hvor hans far, Roman Pękalski, var trener. Som elleveåring gikk Pekalski, sammen med faren og lagkamerater, over til Lunds BK. I perioden 2005 til 2009 spilte han for Landskrona BoIS.

## Malmö FF
Pękalski signerte for Malmö FF 27. juli 2009, en kontrakt med varighet til 2013. Han debuterte for klubben hjemme mot Örebro SK den 23. mars 2010, etter å ha blitt byttet inn etter drøyt halvspilt andreomgang. I løpet av 2010-sesongen spilte Pękalski seg inn på førstelaget, hvor han som regel spilte sammen med Wílton Figueiredo.

## Landslagskarriere
Pękalski har spilt aldersbestemt landslagsfotball for Sverige. Pękalski, som en følge av sine polske foreldre har dobbelt statsborgerskap, kan være aktuell for landslagsspill for Polen i framtiden. I 2005 ble Pękalski kontaktet av det polske fotballforbundet, men hadde da allerede takket ja til Sverige.

## Meritter
;Malmö FF
* Allsvenskan (1): 2010
* Fotbollsgalan 2010: *Årets nykommer*

## Referanser


## Eksterne lenker
* 
* «Ivo Pekalski», profil hos mff.se
Thor Olav Tveter

**Thor Olav Tveter** (født 25. februar 1972) er en norsk tidligere skøyteløper som deltok i nasjonale og internasjonale konkurranser i hurtigløp på skøyter og representerte Norge og Idrettsforeningen Fram. 

## Karriere

Han tok en bronse under Enkeltdistanse-NM 1991 på Savalen på 1 500 meter og samme medalje også i Stafett-NM i 1990. Stafettlaget besto av Thor Sigfred Nyquist og onkel Øyvind Tveter i tillegg til seg selv. Tveter deltok i 1991 både i EM (12.-plass) og VM Allround (26.-plass) samt i Junior-VM på skøyter både i 1990 (21.-plass) og i 1991 (15.-plass).

## Personlige rekorder

## Familie

I maskinentreprenørfirmaet Bjørn & Øyvind Tveter AS sitter Bjørn som styreleder samt Øyvind og Thor Olav Tveter som styremedlemmer.

## Referanser




## Eksterne lenker
* 
*  Thor Olav Tveter på Jakub Majerski's Speedskating database (Adelskalender distanser og sammenlagt)
*  Thor Olav Tveter på ISUs offisielle nettsider.
*  Thor Olav Tveter på SpeedSkatingResults.com (noen resultater fra perioden 2007/08–2010/11)
*  Thor Olav Tveter på The-Sports.org (noen resultater)
Simon Thern

**Johan Simon Thern** (født 1992) er en svensk fotballspiller som spiller for .

Thern har også spilt for det svenske landslaget, og scoret i sin landslagsdebut mot Qatar.

## Privat
Thern er sønn av tidligere landslagsspiller for Sverige, Jonas Thern.

## Referanser


## Eksterne lenker
*
Erling Bjøl

**Erling Bjøl** (1918–2023) var en dansk journalist, statsviter og historiker.

## Liv og virke
### Bakgrunn
Han var sønn av togfører Hans M. J. Bjøl (1886-1966) og hans hustru Johanne *f.* Nielsen (1888-1977). Han ble student ved Rungsted Statsskole i 1937 og ble mag.art. i sammenlignende litteratur ved Universitetet i København i 1948.

### Tidlig karriere
Bjøl  ble utenrikspolitisk medarbeider ved United Press (UPI) i København i 1938. I 1942 begynte han i avisen *Nationaltidende* og reiste samme år som korrespondent til Stockholm. I Stockholm var han blant annet med på å starte Dansk pressetjeneste, som var den danske motstandsbevegelses talerør til omverdenen. I 1944 reiste han til London hvor han blev knyttet til BBC. Fra nyttår til frigjøringen i 1945 var han De frie danskes presserepresentant i Paris. For sin innsats under krigen mottok han Kong Christian den X.s frihedsmedalje.

Etter krigen var han i 14 år utenriksmedarbeider i den danske avisen *[[Dagbladet Information]]*. I perioden 1949–1951 var han også Danmarks Radios korrespondent ved FN i New York.

Fra 1959 arbeidet han for *[[Politiken]]*, blant annet som avisens korrespondent i Paris.

### Akademiker og forfatter
Han tok en eksamen i litteraturhistorie ved Universitetet i København i 1948, og under et studieopphold i Sverige fikk han øynene opp for statskunnskap. I 1963 ble han konstituert professor i statskundskab ved Aarhus Universitet og professor fra 1967, hvor han i årene frem til 1983 sto for oppbygningen av det nye fag internasjonal politikk. I 1966 tok han doktorgraden (dr.scient.pol.) på en avhandling om den 4. franske republikks Europapolitikk. Erling Bjøl var en av idégiverne bak det utenrikspolitiske institutt i Danmark hvor han var formann i perioden 1981-1983. 1974 blev han medlem af Videnskabernes Selskab. I 1974 ble han medlem av Videnskabernes Selskab.

Erling Bjøls har et omfattende forfatterskap som særlig dekker særlig fransk og dansk utenrikspolitikk, men han skrev også om historiske emner. Blant hans hovedverk er et trebindsverket om verdensutviklingen siden 1945. Bøkene har kommet i store opplag og er også utgitt på norsk og svensk. Han var i tillegg i flere år en kjent politisk kommentator i aviser og på fjernsyn.

Blant Bjøls verker er *Verdenshistorien etter 1945: Duellen uten ende* (1972), utgitt i Norge som tillegg til Carl Grimbergs verdenshistorie. I *Hvorfor krig?* (1998) og *Hvordan fred?* (2000) presenterte Bjøl historiske analyser av fenomenene krig og fred. I *Den franske forbindelse – fra [[Holger Danske]] til [[Nicolas  Sarkozy|Sarkozy]]* (2008) beskriver Bjøl forskjeller i mentalitet og kultur mellom Frankrike og Danmark. I 1978-79 utkom 3-bindsverket *Vor tids kulturhistorie*, (revideret utgave 1986).

Erling Bjøl utga i 1993-1994 sine erindringer i to bind.

## Heder og priser
* 1993 Sven Henningsen-prisen
* 1995 Publicistprisen
* 1999 Drassows Legat
* 2004 Den Berlingske Fonds Journalistpris
* 2004 Ebbe Muncks Hæderspris

## Bibliografi

## Referanser




## Kilder
* «BJØL Erling» i Kraks Blå Bog 1974

## Eksterne lenker
*
Ricardo Ferreira da Silva

**Ricardo Ferreira Da Silva Kubitski** (født 9. september 1984 i Curitiba), også kjent som **Ricardinho**, er en brasiliansk fotballspiller som spiller for Malmö FF.

Ricardinho som opprinnelig kommer fra Curitiba, innledet fotballkarrieren i den lokale klubben Coritiba. Ricardinho signerte for Malmö FF 12. januar 2009.

## Meritter
;Coritiba
* Campeonato Paranaense (2): 2004, 2008
;Malmö FF
* Allsvenskan (1): 2010

## Referanser


## Eksterne lenker
* 
* «Ricardinho», profil hos mff.se
Erik Berg (fotballspiller født 1988)

**Erik Berg** (født **Johansson** 30. desember 1988) er en svensk tidligere fotballspiller.

Johansson startet karrieren i Falkenbergs FF, hvor han spilte på A-laget fra 2008. Johansson signerte for GAIS 31. august 2011, men han forlot klubben, som rykket ned fra Allsvenskan etter 2012-sesongen, til fordel for Malmö FF. Johansson hadde signert for fire år i forbindelse med overgangen, som ble bekreftet i desember 2012.

Han ble tatt ut i s EM-tropp til EM i Frankrike 2016.

## Referanser


## Eksterne lenker
*
Abdelmalek Sellal

**Abdelmalek Sellal** (عبد المالك سلال) (født 1. august 1948 i Constantine) er en algirsk politiker som har vært Algeries statsminister fra 3. september 2012. Han var innenriksminister fra 1998 til 1999, ungdoms- og sportsminister fra 1999 til 2001, minister for offentlige arbeider fra 2001 til 2002, transportminister fra 2002 til 2004, og minister for vannressurser fra 2004 til 2012.
*Abdelmalek Sellal* ble utnevnt til statsminister av **President Abdelaziz** 
*Abdelmalek Sellal* er en teknokrat med omfattende politisk erfaring etter å ha deltatt i presidentvalgene i 2004 og 2009 vendte tilbake til **Boute Flika** for å styre. I februar 2022 ble Abdelmalek Sellal innlagt på sykehus ved CHU Mustapha-Pacha i Alger for kontaminering med Omicron-varianten av covid-19 og hadde helseproblemer relatert til sistnevnte.

## Referanser
Filip Stenström

**Filip Stenström** (født 3. juli 1991) er en svensk fotballspiller, som spiller for Malmö FF.

## Klubbkarriere
### Malmö FF
Stenström gikk fra Vesterås SK til Malmö FF, hvor han 27. juli 2009 signerte en avtale som binder ham til klubben ut 2013-sesongen. Han debuterte i Allsvenskan den 3. juli 2011, i en kamp mot IFK Norrköping.

### IF Limhamn Bunkeflo
Den 23. mai 2011 ble det gjort avtale om utlån av Stenström til IF Limhamn Bunkeflo, som spiller i Division 1.

## Referanser


## Eksterne lenker
* 
* «Filip Stenström», profil på mff.se
MF «Lofotferje»

**MF «Lofotferje»** er et navn brukt på en rekke ferger:

*MF «Lofotferje I» - Bilferge bygd i 1955
*MF «Lofotferje I» - Bilferge bygd i 1970 som MF «Røsund» (1970)
*MF «Lofotferje II» - Bilferge bygd i 1956
*MF «Lofotferje II» - Bilferge bygd i 1949 som MF «Gjemnes» (1949)
*MF «Lofotferje III» - Bilferge bygd i 1963
*MF «Lofotferje IV» - Bilferge bygd i 1962
*MF «Lofotferje V» - Bilferge bygd i 1931 som MF «Mors», se MF «Blåmannen»
*MF «Lofotferje V» - Bilferge bygd i 1950 som MF «Lauparen»
*MF «Lofotferje VI» - Bilferge bygd i 1970
*MF «Lofotferje VII» - Bilferge bygd i 1974
*MF «Lofotferje VIII» - Bilferge bygd i 1976
*MF «Gamle Lofotferga» - Bilferge bygd som MF «Lofotferje II» (1956)
MF «Røsund» (1970)

**MF «Røsund»**, nå **MF «Lofotferje I»**, er en delvis lukket bilferge som ble bygd ved Tromsø Skipsverft i 1970 og overlevert rederiet Nord-Ferjer for trafikk på sambandet mellom Drag, Kjøpsvik og Skarberget.

Ferga er overbygd fra baugport til skorstein med et åpent hekkparti og er utstyrt med passasjersalong og kafeteria under bildekket.

I juni 1981 ble «Røsund» solg til selskapet Lofoten Trafikklag og ble omdøpt til «Lofotferge I» og har siden operert på samband i Lofoten og Vesterålen. Hun eies, per januar 2013, av Boreal Transport Nord og trafikkerer to fergsamband i Raftsundet.

## Sambandshistorikk
*1970–1980: Drag-Kjøpsvik-Skarberget
**1970-1971: Reserveferge Bognes–Lødingen
*1981–1990: Napp-Lilleeidet (Nappstraumen)
*1990-2001: Svolvær-Brettesnes-Ulvøya-Digermulen
*November 2001- > : Digermulen-Finnvika på Stormolla (*[[Raftsundet]] Sør*) og Hanøy–Brottøy–Lonkan–Kaljord (*Raftsundet Nord*)

## Kilder
*Den tyske hjemmesiden Fjordfähren in Norwegen - Røsund 
*Søk i Skipsregistrene 
*Boreal Transports fergeoversikt

## Eksterne lenker
* 
* 
* Hjemmesiden til Boreal Transport

## Galleri
Skinne-/veikjøretøy

**Skinne-/veikjøretøy** eller **skinne-/veimaskin**, er et kombinasjonskjøretøy som kan kjøres både på vei og jernbane eller sporvei. Det kan være både arbeidsmaskiner som gravemaskiner, og lastebiler. I begge tilfeller er det ombygde kjøretøy/maskiner med nedfellbare jernbanehjul som gjør at de kan kjøres på jernbaneskinner. Slike kjøretøy benyttes til transport, reparasjoner og vedlikehold av jernbanen.      

## Referanser


## Eksterne lenker
* 
* "What is a SRS Road-Rail Vehicle". Engelsk video som viser hvordan stormobilen fungerer.
Schott Music

**Schott Music** GmbH & Co. KG er et stort tysk musikk- og musikkbokforlag.

Forlaget ble grunnlagt av  i 1770 og er verdens nest eldste bestående musikkforlag.

Schott har blant annet utgitt Richard Wagners samlede komposisjoner. Andre kjente utgivelser er Beethovens 9.&nbsp;symfoni og verk av Wolfgang Amadeus Mozart. Fra grunnleggelsen av har hovedkontoret ligget i Mainz am Rhein. Schott Music har utviklet seg til å bli et internasjonalt multimedialt musikkbransje-konsern.

## Litteratur
* 
* Rainer Mohrs und Monika Motzko-Dollmann: *Schott Musikverlag*. I *Die Musik in Geschichte und Gegenwart*, Persondel bind.&nbsp;1, Kassel 2006, s.&nbsp;13-20

## Referanser


## Eksterne lenker
* Informasjon om notestikk
* Websidene til Schott Music GmbH & Co. KG
* Schott Music musikkdistribusjonstjeneste
* Sound Library - Schotts database for filmmusikk
SY «Aurora»

**SY «Aurora»** var en dampyacht bygget av Alexander Stephen and Sons i Dundee i Skottland i 1876. Yachten ble bygget for Dundee Seal and Whale Fishing Company. Yachten ble primært brukt til hvalfangst i Nordishavet, og hun ble bygget sterkt nok til å motstå kraftig vær og is som hun møtte der. Hun ble også brukt til utforskning av Antarktis, og i perioden 1911–1917 gjorde hun fem reiser til kontinentet, både for utforsknings- og redningsoppdrag.

## Referanser


## Eksterne lenker
*  The SY Aurora
*  List of Arctic Whaling Captains
*  The Aurora in Antarctic Expeditions
DS «Eros»

**DS «Eros»** var et norsk dampskip på 454 brt og 610 dødvekttonn. Skipet ble bygget ved Høllen Skipsverft, Høllen i Søgne og overlevert til Skjelbreds Rederi AS i Christianssand i oktober 1900. A.O.T. Skjelbred hadde eierinteresser i dette verftet.

DS «Eros» var det første dampskipet i Christianssands handelsflåte .

## Historikk
7. august 1913 sprang skipet lekk ved Mjoafjord. Det ble kondemnert i september, men kjøpt av Harstadselskapet AS Tore Hund v/H.L. Andreassen for reparasjon. Det ble satt i trafikk igjen med navnet DS «Sigurd Hund».

23. juni 1915 ble det oppbrakt av den tyske ubåten U 33 med kapteinløytnant Konrad Gansser som skipssjef. «Sigurd Hund» var på reise fra Fredrikstad til Glasgow med hvalolje. Det ble ført til Cuxhaven og prisedømt. Det ble deretter tatt i bruk som transportskip av den tyske marine.

Skipet forliste den 28. november 1917 i posisjon N55.00’ Ø20.36’.

## Referanser
Ultramarin

**Ultramarin** (av latin: *ultra-* og *marinus*, «bortenfor havet») er en intenst blå fargetone (asurblå), som forekommer naturlig i halvedelstenen lapis lazuli, som ved knusing og maling blandes med bindemiddel, for eksempel gummi arabikum, slik at den kan festes til underlaget. Denne metoden gjorde fargen til den suverent dyreste på paletten. Til gjengjeld var den lysekte og falmet derfor ikke. I (kostbar) middelalderkunst er ofte Jesus avbildet i ultramarinblå klær. I 1822 lyktes det Christian Gottlob Gmelin å fremstille fargen syntetisk (kjemisk), noe som gjorde den svært mye billigere. Syntetisk marin utkonkurrerte etterhvert flere naturlige blåfarger, både naturlig ultramarin og naturlig koboltblått. Fargen har et lysende intenst uttrykk. Pigmentet er laserende og gjennomsiktig, og krever ved påføring et hvitt underlag for å ikke miste sin kraft. Den gir derfor vanskelig en ensartet flate.

Navnet ultramarin kommer fra det latinske sammensetningen *ultramarinus*. Ordet betyr «bortenfor havet», ettersom pigmentet ble importert av italienske handelsmenn på 1300- og 1400-tallet fra gruver i Afghanistan. Mye av utvidelsen av ultramarin kan tilskrives Venezia som historisk sett var inngangsporten for lapis lazuli i Europa.

Ultramarin var den fineste og dyreste blåfargen som ble brukt av renessansemalere. Den ble ofte brukt til jomfru Marias klær og symboliserte hellighet og ydmykhet. Det forble et ekstremt dyrt pigment inntil en syntetisk ultramarin ble oppfunnet i 1826.

Ultramarin er et permanent pigment under ideelle konserveringsforhold. Ellers er den utsatt for misfarging og falming.

## Bilder

Lapis-lazuli_hg.jpg|Eksemplar av lapis lazuli (grov), Afghanistan
Natural_ultramarine_pigment.jpg|Naturlig ultramarin
Ultramarinepigment.jpg|Syntetisk ultramarin-blå
Pigment_Violet_15.jpg|Syntetisk ultramarin-fiolett


## Referanser


## Eksterne lenker
*
Tour de France 1920

**Tour de France 1920** var den 14. utgaven av Tour de France og den ble avholdt fra 27. juni til 27. juli. 

Rittet ble vunnet av Philippe Thys, som ble første syklist til å vinne rittet tre ganger. Han vant foran sine landsmenn Hector Heusghem og Firmin Lambot. Belgierne dominerte rittet - de vant 12 av de 15 etappene. Vinneren, Thys, vant 4 etapper og hadde ledelsen fra 2. etappe til målpassering i Paris. 22 ryttere av 131 startende fullførte rittet.

## Etapperesultater

## Resultater
### Sammenlagt

## Referanser
Tour de France 1921

**Tour de France 1921** var den 15. utgaven av Tour de France og det ble avholdt fra 26. juni til 24. juli 1921. 

Rittet ble vunnet av belgieren Léon Scieur foran Hector Heusghem og Honoré Barthélemy. Nok et år så var rittet dominert av Belgia. Av topp 10-rytterne var 7 fra Belgia. Scieur ledet fra andre etappe til mål i Paris. Ni av de 15 etappene ble vunnet av belgiere, en av en italiener og fem av franskmenn. 38 ryttere fullførte rittet. 

## Endringer fra 1920
Vinneren fra året før, Philippe Thys, stilte ikke til start grunnet sykdom og kunne dermed ikke forsvare sin tittel. Det var fremdeles økonomiske utfordringer etter første verdenskrig, så det var problemer med å skaffe sponsorer til ryttere og rittet. Syklistene var delt inn i to klasser, 1. klasse for profesjonelle og 2. klasse for amatører. I 1921 fullførte noen amatører før noen profesjonelle. Før første gang i 1921 begynte internasjonal presse å bli oppmerksom på rittet, og fulgte rittet i egne biler. For første gang var en rytter fra Monaco med, men han brukte 27 timer på femte etappe og brøt på den 11. 

## Etapperesultater

## Resultater
### Sammenlagt

## Referanser
MK «Brattholm I»

**MK «Brattholm I»** M-172-HØ, var et norsk fiskefartøy.

«Brattholm I» gikk fra Herøy den 13. november 1940 til Island.  Der ble den en av fiskebåtene som ble brukt som forsyningsfartøy til de britiske basene på Island før den ble overført til Shetlandsgjengen og brukt til å transportere agenter og medlemmer av Kompani Linge mellom Shetland og Norge under andre verdenskrig.

Båten var eid av partrederiet Alfred Remøy, Petter Sævik og Arthur Sævik  på Remøy i Herøy kommune.

Fartøyet ble utlånt fra Shetlandsgjengen til SOE for å frakte deltagerne i Operasjon Martin (Red) til Troms. Den 23. mars 1943 gikk «Brattholm I» fra Shetland med Sverre Kverhellen som skipper. Om bord var tre soldater fra Kompani Linge. Mens fartøyet lå i Toftefjorden ved Rebbenesøya i Troms ble fartøyet angrepet av den tyske Räumboote R56. Under skuddvekslingen ble Per Blindheim drept. Mannskapet antente lunte til 6–7 tonn TNT mens de rodde vekk med robåt.    Eksplosjonen spredte vrakrester fra Brattholm over hele fjorden. Mannskapet ble tatt til fange og senere henrettet. En offiser, fenrik Jan Baalsrud, unnslapp og rømte.

## Mannskap fra Shetlandsgjengen
Følgende fra Shetlandsgjengen var mannskap på «Brattholm I»:
* Sverre Kverhellen
* Bjørn Normann Bolstad
* Magnus Johan Kvalvik
* Sjur Ludvigsen Trovaag
* Harald Peter Ratvik
* Alfred Vik
* Erik Reichelt – kjentmann
* Frithjof M. Haugland

## Kompani Linge-personell
* Sigurd Eskeland 
* Jan Baalsrud
* Per Blindheim
* Gabriel Salvesen

## Minnesmerker

I 1991 ble det avduket et minnemonument om de falne fra Brattholm ved Universitetet i Tromsø.

## Referanser


 



## Litteratur
* 

## Eksterne lenker
* Boats escaping from Norway - WW II 
* Biografi Sverre Kverhellen
* Raumboot 56
* Sannheten om Jan Baalsrud og Operasjon "Martin" . *[[iTromsø]]* (1. september 2012)
* Nordsjøfarten - Minnesmerke i Troms. Fylkesarkivet i Sogn og Fjordane
El Cerrito

**El Cerrito** er en by i Contra Costa County i California.

Byen ble etablert av flyktninger fra jordskjelvet i San Francisco 1906, og ble inkorporert i 1917 som en landsby med 1500 innbyggere. Navnet betyr en liten ås eller kolle.

Ved folketellingen i 2010 hadde stedet  innbyggere og ligger 21 moh i San Francisco Bay Area.

## Kjente innbyggere
*John Fogerty og Tom Fogerty, fra rockegruppen Creedence Clearwater Revival, vokste opp i El Cerrito.
* Drew Gooden, angriperspiller i Milwaukee Bucks gikk på El Cerrito High School, og med ham på skolens basketballag kom laget til finalen i Californiamesterskapet, men tapte.
*Edwin McMillan (1907-1991), fysiker og kjemiker
*Thomas Pridgen, tidligere trommeslager i gruppen The Mars Volta.
*Catherine Asaro, science-fiction forfatter vokste opp i El Cerrito.
*Les Blank, (f. 1935) dokumentasjonsfilmmaker
*Matt Young, tidligere Major League baseball spiller
*Ernie Broglio, tidligere major league baseball spiller

## Referanser


## Eksterne lenker
*
Jon Amtrup

**Jon Amtrup** (født 1968) er en norsk seiler, journalist og forfatter. 

Han har blant annet gitt ut:
* *Havneguiden 4 Bergen-Kirkenes* (2010 Skagerrak Forlag)
* *Sail to Svalbard* (2010 Skagerrak Forlag, ISBN 9788292284582),
* *Ramsalt - historien om Shetland Race* (2010) 
* *Kong Harald V - seileren som ble en av gutta* (2012 Skagerrak Forlag).
## Referanser
Elbe-Parey

**Elbe-Parey** er en kommune i Landkreis Jerichower Land i den tyske delstaten Sachsen-Anhalt. Kommunen som består av flere små landsbyer ligger til Elbe-Havelkanalen. I Elbe-Parey finnes også en forbindelseskanal mellom Elben og Elben-Havelkanalen.

I landsbyen Zerben finnes Plothoslottet, fødested for Elisabeth von Plotho, det antatte forbildet for romanfiguren Effi Briest i Theodor Fontanes roman ved samme navn.

## Bildegalleri

Fil:Hohenseedenkirche.jpg|Landsbykirken i Hodenseen 
Fil:Ferchlandfähre.jpg|Fergen mellom Ferche og Grieben
Fil:Güsen Windmühle.jpg|Nederlandsk vindmølle i Güsen
Fil:Pareyschloss.jpg|Plothoslottet ca 1920


## Referanser


## Eksterne lenker
*
HC Rytíři Kladno

**HC Rytíři Kladno** er en tsjekkisk ishockeyklubb som spiller i den tsjekkiske Extraliga. Klubben kommer fra Kladno og har hjemmebane på Zimní Stadion. Klubben eies av NHL-spilleren Jaromír Jágr.

## Meritter
* Tsjekkoslovakiske mestre: 1958–1959, 1974–1975, 1975–1976, 1976–1977, 1977–1978, 1979–1980
* Europeiske mestre: 1977

## NHL alumni

*  Patrik Eliáš
*  Michael Frolík
*  Milan Hnilička
*  Ivan Huml
*  Jaromír Jágr
*  František Kaberle
*  Tomáš Kaberle
*  Milan Nový
*  Pavel Patera
*  Michal Pivoňka
*  Tomáš Plekanec
*  Martin Procházka
*  Pavel Skrbek
*  Radek Smoleňák
*  Petr Tenkrát
*  Jiří Tlustý
*  Tomáš Vokoun
*  Marek Židlický


## Eksterne lenker
*  **(tsjekkisk)**
Simon Kroon

**Simon Robert Kroon** (født 16. juni 1993) er en svensk fotballspiller som spiller for Östersunds FK.

## Karriere
Kroon spilte første kamp i Allsvenskan mot Kalmar FF 20. juni 2011.

## Privat
Kroon er sønn av de tidligere friidrettsutøverne Johnny Kroon og Annika Lorentzon Kroon.

## Referanser


## Eksterne lenker
*
Faust-Ouvertüre

***Faust-Ouvertüre d-Moll*** (WWV 59) er et orkesterverk av Richard Wagner.

## Tilblivelsen
Verket ble skrevet i årsskiftet 1839/1840 og ble uroppført under ledelse av komponisten i Dresden 22. juli 1844. Wagner omarbeidet komposisjonen i årene 1843 og 1855, og denne versjonen ble uroppført 23. januar 1855.

Inspirert av Hector Berlioz' symfoni *Roméo et Juliette* og av besøk under orkesterprøver på  Ludwig van Beethovens Symfoni nr. 9, bestemte Wagner seg for å skrive en symfoni basert på stoff fra Faust. Det ble imidlertid bare med den første satsen som skildrer Fausts ensomhet i sitt studérkammer og skisser til en andre sats *Gretchen*. Etter diskusjoner med Franz Liszt og influert av hans *[[Faust-Sinfonie]]*, omarbeidet Wagner den ferdige satsen til  *Faust-Ouvertüre*.

## Musikken
Stykket, med satsbetegnelsen *«Sehr gehalten - sehr bewegt»*, har en ledemotivisk karakter. Den langsomme innledningen preges av kontrabasser og tuba. Hovedtemaet, som Anton Bruckner senere brukte i sin Symfoni nr. 9, skildrer Fausts sjelekvaler. Treblåsernes sidetema antyder *Gretchen*. Den sjelelige spenningen som overtyren bygger opp utløses først under en dundrende avslutning. 

## Mottakelsen
Hans von Bülow beskrev tematikken i Faust-Ouvertüre som *«Lidelse med allment menneskelig innhold»*. Både Wagners ufoppføring i Dresden og Liszts oppføring i Weimar 1852, begge i originalversjonen, ble positivt mottatt. Eksempelvis skrev Tsjaikovskij i 1872 at *«Faust-Ouvertüre er Wagners beste komposisjon og samtidig en av de mest framifrå verk i den tyske symfoniske litteraturen.»* Den innflytelsesrike musikkritikeren Eduard Hanslick og andre kritikere av symfonisk programmusikk var derimot mer negativt innstilt.

## Referanser og noter


## Eksterne lenker
*
Storfjellet (Namsskogan)

**Storfjellet** (sørsamisk*: Stoerretjahke*) er et fjellmassiv i grensetraktene mellom Namsskogan og Høylandet i Trøndelag og Bindal i Nordland. Det høyeste punktet er **Vesteråklumpen** på 898 moh., beliggende i Høylandet. Fylkesgrensen går noe nord for denne, gjennom topper på 800-840 moh., og danner det sydligste punktet i Nordland fylke.

Storfjellet er et relativt ubeskrevet blad når det gjelder turisme, mens lokalbefolkningen benytter området til rypejakt og moltesanking. Den letteste adkomsten til området er veien opp i Nesadalen i Namsskogan (avkjøring fra E6 på Brekkvasselv).
Tour de France 1922

**Tour de France 1922** var den 16. utgaven av Tour de France og ble avholdt fra 25. juni til 23. juli 1922.

Rittet ble vunnet av Firmin Lambot, som også vant Tour de France 1919. Franskmannen Jean Alavoine ble nr. 2 og ble en publikumsfavoritt. Tidligere vinner Philippe Thys stilte til start og vant 5 etapper, men klarte ikke å henge med i sammendraget. Belgia dominerte ikke rittet i like stor grad som årene i forveien. Etter 11 av 15 etapper ledet franskmenn rittet, men Belgia tok sin 7. sammenlagtseier i Tour de France på rad.

## Endringer fra 1921
Det franske publikummet likte ikke at ryttere fra Belgia dominerte rittet i årene før. Rittdirektør Henri Desgrange likte ikke at rytterne samarbeidet under rittet, fordi han ønsket det skulle være en individuell styrkeprøve. Han hadde sverget på å endre dette før 1922, men ingen ting skjedde. Det var fremdeles utfordringer med sponsorer etter resultatene av første verdenskrig. Syklistene var delt inn i to klasser: 1. klasse for profesjonelle og 2. klasse for amatører.

## Etapperesultater

## Resultater
### Sammenlagt

## Referanser
Bernhard Greve

**Bernhard Henrik Greve** (1886–1962) var en norsk kunstner.

Bernhard Greve fikk undervisning av blant andre Harriet Backer, Henri Matisse og Oluf Wold-Torne.  Greve laget både freskomalerier, keramiske skulpturer og fremfor alt glassmalerier til flere norske museer og kirker.
Greve kjøpte tomten Skredhaugen ved Lofthus i Hardanger i 1918. Hit flyttet han flere gamle hus fra rundt om i Sørfjorden, og skapte et naturtro friluftsmuseum av dem. Han fylte husene med om lag  bruks- og pyntegjenstander fra Hardanger. Greve var også flere somre på Skredhaugen for å få ro og inspirasjon. Skredhaugen er i dag et friluftsmuseum eid av Hardanger Folkemuseum.

Bernhard Greve var bror av arkitekt Georg Greve (1884–1973), se Greve (slekt).

## Referanser


## Kilder
* Nettsidene til Hardanger Folkemuseum om Skredhaugen
Fuhai

**Fuhai** (kinesisk: 福海; pinyin: *Fúhǎi Xiàn*; uigursk : بۇرۇلتوقاي ناھىيىسى / *Burultokay Nahiyisi*) er et fylke i prefekturet Altay i den autonome region Xinjiang i Folkerepublikken Kina. 

Befolkningen var på  innbyggere i 1999.

## Administrative enheter
**Storkommune:**
*Fuhai (福海)
**Kommuner:**
*Kokagax (喀拉玛盖乡), Ardebil (阿尔达乡)

## Referanser


## Eksterne lenker
* Lokalregjeringens hjemmesider
Liste over statsledere i 2009

## Asia

## Europa

## Nord-Amerika

## Oseania

## Sør-Amerika

## Bildegalleri


Abdelaziz_Bouteflika.jpg|Abdelaziz BouteflikaAlgeries president(1999–2019)
Ahmed_Ouyahia_2011-05-29.jpg|Ahmed OuyahiaAlgeries statsminister(2008–2012)
José_Eduardo_dos_Santos_2.jpg|José Eduardo dos SantosAngolas president(1979–2017)
Paulo_Kassoma,_2011_(cropped).jpg|Paulo KassomaAngolas statsminister(2008–2010)
BoniYayi_inauguration2006.jpg|Yayi BoniBenins president(2006–2016)
Ian_Khama_(2014).jpg|Ian KhamaBotswanas president(2008–2018)
Blaise_Compaoré.jpeg|Blaise CompaoréBurkina Fasos president(1987–2014)
TertiusZongo.jpg|Tertius ZongoBurkina Fasos statsminister(2007–2011)
Pierre_Nkurunziza_-_World_Economic_Forum_on_Africa_2008.jpg|Pierre NkurunzizaBurundis president(2005–2020)
Dileita_Mohamed_Dileita_detail_090114-F-3682S-269.jpg|Dileita Mohamed DileitaDjiboutis statsminister(2001–2013)
Hosni_Mubarak_ritratto.jpg|Hosni MubarakEgypts president(1981–2011)
Ahmed_Nazif_IGF.JPG|Ahmed NazifEgypts statsminister(2004–2011)


## Referanser


## Eksterne lenker
* http://www.portalestoria.net/rulers%20countryby.htm 
* Herskere
* [CIDOB Foundation](http://www.cidob.org/es/documentacion/biografias_lideres_politicos/(filtro)/activos)
Qinggil

**Qinggil** (kinesisk: 青河县; pinyin: *Qīnghé Xiàn*; uigursk: چىڭگىل ناھىيىسى / *Çinggil Nahiyisi*) er et fylke i prefekturet Altay i den autonome region Xinjiang i Folkerepublikken Kina. 

Befolkningen var på  innbyggere i 1999.

Qinghe ble rammet av en stor meteor i 1898. Her var det også en grensetrefning mellom Mongolia og Kina våren 1944.

## Kulturminner
Tumuluskomplekset og hjortesteinene i Sanhaizi [eller Shiebar-kul] (*Sanhaizi muzang ji lushi*, 三海子墓葬及鹿石) ble i 2001 oppført på Folkerepublikken Kinas liste over kulturminner.

## Referanser


## Eksterne lenker
* Lokalregjeringens hjemmesider 
* The Tumulus and Stag Stones at Shiebar-kul in Xinjiang, China
* Hirschsteine in Xinjiang = Stag Stones in Xinjiang
Hjortesteiner

**Hjortesteiner** er mongolske forhistoriske megalittsteiner med symbolinnskjæringer. Navnet kommer fra  innskjæringer som skildrer flyvende hjorter.

De kom inn på UNESCOs liste over verdensarvsteder i 2023.

## Litteratur
* A. A. Kovalev: «'Karasuk-Dolche', Hirschsteine und die Nomaden der chinesischen Annalen im Altertum.» i: Tian Guangjin og Guo Suxin: *Maoqinggou. Ein eisenzeitliches Gräberfeld in der Ordos-Region (Innere Mongolei)* (Materialien zur Allgemeinen und Vergleichenden Archäologie (AVA-Materialien) Band 50) Hrsg.: Kommission für Allgemeine und Vergleichende Archäologie des Deutschen Archäologischen Instituts Bonn (KAVA) Beschrieben und kommentiert von Th. O. Höllmann und G. W. Kossack 1992, s. 46-87.
* Bo Wang: «Hirschsteine in Xinjang», i: *Eurasia Antiqua.* 7, 2001, , s. 105–131.
* Eric A. Powell - *Mongolia* (*Archaeology* magazine January/February 2006)
* Jacobson, Esther, ''The Deer Goddess of Ancient Siberia'' BRILL, 1993 ISBN 90-04-09628-0, ISBN 978-90-04-09628-8 
* Masson, Vadim, ''History of Civilizations of Central Asia, Volume 1'' Motilal Banarsidass Publ., 1999 ISBN 81-208-1407-X, 9788120814073
* Cremin, Aedeen, ''Archaeologica: The World's Most Significant Sites and Cultural Treasures'' frances lincoln ltd, 2007 ISBN 0-7112-2822-1, ISBN 978-0-7112-2822-1 p 236
* ''History of Civilizations of Central Asia'' UNESCO, 1992 ISBN 92-3-102719-0, ISBN 978-92-3-102719-2
* Magail Jérôme (2004).– Les « Pierres à cerfs » de Mongolie, cosmologie des pasteurs, chasseurs et guerriers des steppes du Ier millénaire avant notre ère. *International Newsletter on Rock Art*, Editor Dr Jean Clottes, n° 39, pp. 17-27.ISSN 1022-3282
* Magail Jérôme (2005a).– Les « Pierres à cerfs » de Mongolie. ''Arts asiatiques, revue du Musée national des Arts asiatiques –Guimet'', n° 60, pp. 172-180.ISSN 0004-3958
* Magail Jérôme (2005b).– Les « pierres à cerfs » des vallées Hunuy et Tamir en Mongolie, *Bulletin du Musée d’Anthropologie préhistorique de Monaco*, Monaco, n° 45, pp. 41-56.ISSN 0544-7631
* Magail Jérôme (2008).– Tsatsiin Ereg, site majeur du début du Ier millénaire en Mongolie. ''Bulletin du Musée d’Anthropologie préhistorique de Monaco'', 48, pp. 107-120.ISSN 0544-7631
* Savinov D.G. : Савинов Д. Г. (1994).- *Оленные камни в культуре кочевников Евразии*. Санкт-Петербург, 209 с.
* Volkov,V.V. (1995). - Chapter 20 Early Nomads of Mongolia in *Nomads of the Eurasian Steppes in the Early Iron Age* Edited by Davis-Kimball, J. et al. ISBN 1-885979-00-2
* Volkov V.V. : Волков В.В. (1981).- *Оленные камни Монголии*. Улан-Батор.
* Volkov V.V. : Волков В.В. (2002).- *Оленные камни Монголии*. Москва.

## Eksterne lenker
* 
* The Tumulus and Stag Stones at Shiebar-kul in Xinjiang, China
* Lushi
Aaron Swartz

**Aaron H. Swartz** (født 8. november 1986, død 11. januar 2013) var en amerikansk programmerer, skribent og aktivist. Han var blant annet kjent som en av grunnleggerne av nettstedet reddit og som en av personene bak RSS-spesifikasjonen.

Swartz bemerket seg som dataekspert allerede i tenårene. Som trettenåring vant han ArsDigita-prisen, og året etter var han med på å lage den første versjonen av RSS. Han hoppet av studiene ved Stanford etter det første året, og startet internettselskapet *Infogami*, som snart ble en del av *reddit*.

Swartz skrev i sitt «manifest»: Informasjon er makt. Men som med all makt, er det de som ønsker å holde det for seg selv. Det dannet grunnlaget for organisasjonen *[[Demand Progress]]*.

Etter å ha solgt reddit til Condé Nast konsenterte Swartz seg om aktivisme, og var med på å grunnlegge organisasjonen *Demand Progress* som fikk stoppet vedtaket av Stop Online Piracy Act (SOPA). I 2009 lastet Swartz ned og tilgjengeliggjorde lover og rettsavgjørelser fra det offentlige nettstedet *PACER*; dette førte til at han ble etterforsket av amerikanske myndigheter, uten at det ble tatt ut tiltale.

I 2012 kritiserte Swartz USA og Israel for å arrangere felles nettangrep mot Iran.

I 2011 gjentok Swartz *PACER*-stuntet da han lastet ned ca. fem millioner forskningsartikler fra databasen *[[JSTOR]]*. Han gjorde dette gjennom Massachusetts Institute of Technologys datanettverk, og som et resultat ble han tiltalt av føderale myndigheter for brudd på *[[Computer Fraud and Abuse Act]]*. Swartz risikerte 35 års fengsel og en bot på opptil en million dollar, men i januar 2013, én måned før rettssaken, ble Swartz funnet død i leiligheten sin. Talspersoner for helsemyndighetene og Swartz' advokat bekreftet at han hadde begått selvmord.

## Referanser




## Eksterne lenker
* 
* 
* 
* 
*  Nekrolog av Cory Doctorow